तीन महीने के बाद आज करेंगे संभागायुक्त निरीक्षण
जिला पंचायत में लंबे समय बाद संभागायुक्त निरीक्षण कर जिला पंचायत के प्रबंधन व विभागीय कामकाज को देखेंगे। संभागायुक्त के निरीक्षण को लेकर जिला पंचायत की सभी शाखाओं ने अपने रिकार्ड अपडेट किए । वे कब किस योजना की जानकारी को लेकर सवाल कर ले इसे लेकर पंचायत अधिकारियों की चिंता बनी हुई है।
संभागायुक्त डॉ. रविंद्र पस्तौर के निरीक्षण को लेकर जिला पंचायत में शुक्रवार को रिकार्ड अपडेट किए गए। आज शनिवार को संभागायुक्त सुबह 11 बजे मंदसौर सर्किट हाउस आएंगे। सुबह 11.30 बजे जिला पंचायत में वार्षिक निरीक्षण के लिए पहुंचेंगे। मनरेगा, स्वच्छता मिशन, आवास योजना, पंचायत शाखा सहित अन्य विभागीय कार्यों को देखेंगे। शाखाओं में जाकर रिकार्ड भी देखेंगे। संभागायुक्त निरीक्षण के दौरान कब किस योजना पर क्या सवाल पूछ बैठे इसे लेकर पंचायत अधिकारियों की चिंता बनी हुई । निरीक्षण के बाद दोपहर 1.30 बजे सर्किट हाउस जाएंगे। इसके बाद शाम 4 बजे बोतलगंज में क्षेत्रीय प्रशिक्षण केंद्र का निरीक्षण करेंगे। यहां से दोपहर 3.30 बजे ग्राम बालागुढा में प्रधानमंत्री आवास योजना सहित अन्य कार्यों का निरीक्षण करेंगे। दुग्ध समिति के कार्यक्रम में शामिल होगे। शाम 6 बजे मंदसौर आने के बाद वे उज्जैन के लिए रवाना होगे।
पटवा के निधन के कारण नहीं हो पाया निरीक्षण
जिला पंचायत के रोस्टर निरीक्षण को लेकर पूर्व में संभागायुक्त का रोस्टर निरीक्षण 28 दिसंबर को तय किया था। पूर्व मुख्यमंत्री सुंदरलाल पटवा के निधन के कारण यह रोस्टर निरीक्षण स्थगित हो गया । जो अब होगा। इसे लेकर जिला पंचायत अधिकारियों ने तैयारियां की ।
hin_Deva hin_Deva hin_Deva hin_Deva hin_Deva